Maria Marì
Parole  'e :Vincenzo Russo, Napule, 1876 - Napule, 11 'e giùgno, 1904.

  Museca  'e :Eduardo Di Capua

  Data 'e nascita : 1899

  Edizzione : Ferdinando Bideri, Napule.

'E pparole

Arápete fenesta!

Famme affacciá a Maria,

ca stóngo 'mmiez'â via...

speruto p'â vedé... 

Nun trovo n'ora 'e pace:

'a notte 'a faccio juorno,

sempe pe stá ccá attuorno,

speranno 'e ce parlá!

Oje Marí, oje Marí,

quanta suonno ca perdo pe te!

Famme addurmí,

abbracciato nu poco cu te!

Oje Marí, oje Marí!

Quanta suonno ca perdo pe te!

Famme addurmí...

oje Marí, oje Marí!

'Mmiez'a stu ciardeniello,

ce ride 'a malvarosa...

Nu lietto 'e fronne 'e rosa

aggio fatto pe te...

Viene che 'a notte è doce,

'o cielo ch'è nu manto...

Tu duorme e io te canto

'a nonna a fianco a te...

Oje Marí, oje Marí, 
.................................

Pare che giá s'arape

na sénga 'e fenestella...

Maria cu 'a manella,

nu segno a me mme fa!

Sòna chitarra mia!

Maria s'è scetata!...

Na scicca serenata,

facímmole sentí:

Oje Marí, oje Marí,

Interpreti 
 Roberto Murolo
Gino Bechi
Aurelio Fierro
Louis Prima
Mario Lanza
Massimo Ranieri
Luciano Pavarotti
Miriana Trevisan (Non è La RAI)

Stub
'E canzone napulitane